Aero A.304

**Aero A.304** – 1937 m. pirmą kartą išbandytas Čekoslovakijoje sukurtas pilnai metalinis žemasparnis dvimotoris bombonešis – žvalgybinis lėktuvas.

Lėktuvas buvo kuriamas kaip keleivinis laineris A.204, tačiau, „Aero“ nepavykus rasti pirkėjų, jis buvo militarizuotas ir sėkmingai sudalyvavo 1936 m. Čekoslovakijos karinių oro pajėgų paskelbtame konkurse sukurti artimo nuotolio žvalgybinį ir ugnies koregavimo lėktuvą, kuriame nugalėjo Letov S-50 ir CKD-Praga Е-51.

Ginkluotę sudarė tys kulkosvaidžiai, 300 kg bombų, lėktuve buvo montuojama radijo stotis vz. 26/34 arba vz. 29 ir fotokamera A-I-34 arba A-II-30.

Čekoslovakijos KOP užsakė 15 šio modelio lėktuvų, iki okupacijos spėta pagamknti 8. Lėktuvu taip pat domėjosi Graikijos ir Rumunijos KOP, buvo sudarytos atitinkamos eksporto sutartys, kurios buvo atšauktos po Čekoslovakijos aneksijos, 1938 m. pabaigoje.

Po Čekoslovakijos okupacijos jau eksploatuotus ir dar keletą įvairiose surinktumo fazėse gamykloje buvusių lėktuvų perėmė Liuftvafė, juos eksploatavusi Prostejove įsikūrusioje aviaicjos mokykloje Nr. 71 (vok. *Flugzeugführerschule A/B 71 – FFS A/B 71*).

1941 m. vieną (kitais šaltiniais – keletą) lėktuvą įsigijo Bulgarijos KOP, kur jis buvo pavadintas „Pelikan“ ir kaip transportinis buvo eksploatuojamas iki 1943 m.

1938 m. buvo sukurtas modernizuotas A.304 variantas – dvimotoris bombonešis Aero A.300, kurio bandymus nutraukė Čekoslovakijos okupacija.

## Operatoriai

;  

* Bulgarijos karališkosios karinės oro pajėgos – 1 vnt.

;  

* Čekoslovakijos karinės oro pajėgos - 8 vnt.

; 

* Slovakijos karinės oro pajėgos (1939–1945 m.)

; 

* Liuftvafė – iš Čekoslovakijos karinių oro pajėgų perimti (8 vnt) ir vėliau pagaminti (7 vnt.) lėktuvai 

## Techniniai duomenys (A.304)
**Bendrieji duomenys**

* **[[Įgula (mašinos)|Įgula]]:** 3
* **Ilgis:** 13,21 m
* **[[Sparno mojis]]:** 19,20 m
* **Aukštis:** 3,40 m
* **Sparnų plotas:** 45,30 m²
* **[[Svoris]]:**
** **[[Tuščios transporto priemonės svoris|tuščio]]:** 3 006 kg
** **[[Maksimalus kilimo svoris|maksimalus kilimo]]:** 4 364 kg
* **Jėgainė:** du 9 cilindrų oru aušinami žvaigždiniai varikliai Walter Super Castor IMR, išvystantys po 343 kW (460 AG) galios
* **[[Propeleris|Propeleriai]]:** dvimenčiai, mediniai, fiksuoto žingsnio

**Skrydžio duomenys**

* **[[V greičiai|Greitis]]:**
** **maksimalus:** 322 km/h (174 mazgai) 1 750 m (5 741 pėdų) aukštyje
** **kreserinis:** 290 km/h (160 mazgų)
* **Skrydžio nuotolis:** 1 199 km
* **[[Skrydžio lubos]]:** 5 800 m (19 000 pėdų)
* **Kilimo greitis:** 6,75 m/s (1 329 pėdų/min)

**Ginkluotė**

* **[[Kulkosvaidžiai]]:**
** Vienas fiksuotas į priekį šaudantis 7,92 mm kalibro kulkosvaidis ZB-30
** vienas 7,92 mm kalibro kulkosvaidis ZB-30 viršutiniame bokšte
** vienas 7,92 mm kalibro kulkosvaidis ZB-30 apatiniame bokšte
* **[[Bomba|Bombos]]:** iki 300 kg bombų (po srpanais – 10 bombų po 10 kg arba 2 bombos po 50 kg ir iki 200 kg vidiniame bombų skyriuje)

## Bibliografija
* (RU) *[http://www.airwar.ru/enc/bww2/a304.html A-304]*. Уголок неба (airwar.ru), 2017.
* (CZ) Černošek, Jiří. *[http://www.letecka-historie.cz/ProstejovI.html Prostějovské letiště I] .* letecka-historie.cz
* (CZ) Čížek, Martin. *Letadla zrazeného nebe – Československá vojenská letadla v roce 1938*. I. vyd. Praha: Naše vojsko, 2015. .
* (EN) Green, William. *War Planes of the Second World War: Volume Seven Bombers and Reconnaissance Aircraft*. London:Macdonald, 1967.
* (CZ) Kučera, Pavel. (2019) Československé prototypy 1938 – Aero A-204, A-300, A-304. JAKAB. ISBN 978-80-7648-002-5.
* (CZ) Vinař, Luboš. Aero A-30. Nalžovice: Luboš Vinař, www.vinar.cz

## Išnašos